SEAFCO บวก 4.08% คาดผลประกอบการโตก้าวกระโดดจากงานภาครัฐฯที่เพิ่มขึ้น
SEAFCO บวก 4.08% ล่าสุด ณ เวลา 15.00 น. ราคาอยู่ที่ 10.20 บาท บวก 0.40 บาท หรือ 4.08% สูงสุดที่ 10.30 บาท ต่ำสุดที่ 9.95 บาท มูลค่าซื้อขายที่ 51.94 ล้านบาท โบรกฯ แนะ “ซื้อ” ชูเป้า 13.50 บ. คาดผลประกอบการโตก้าวกระโดดจากงานรับเหมาภาครัฐฯที่จะเพิ่มขึ้น
18 ต.ค. 2559

ผู้สื่อข่าวรายงานว่า ราคาหุ้นบริษัท ซีฟโก้ จำกัด (มหาชน) หรือ SEAFCO ณ เวลา 15.00 น. ราคาอยู่ที่ 10.20 บาท บวก 0.40 บาท หรือ 4.08% สูงสุดที่ 10.30 บาท ต่ำสุดที่ 9.95 บาท มูลค่าซื้อขายที่ 51.94 ล้านบาท 

ด้าน บล.บัวหลวง ระบุในบทวิเคราะห์ แนะนำ “ซื้อ” SEAFCO ด้วยราคาเป้าหมาย 13.50 บาท อิง P/E กรอบบน 19 เท่า +0.5SD (ปัจจุบันหุ้นเทรดเพียง 14 เท่า) ตามวัฏจักรกำไร ที่คาดว่าจะเติบโตสูงถึง 21% ในปี 60 จากงานรับเหมาภาครัฐฯที่จะเพิ่มขึ้น และงานในมือ (Backlog) ปัจจุบันที่รอส่งมอบ ด้วยงานรากฐานเสาเข็มจะเป็นงานที่ทำก่อน-รับรู้กำไรก่อน-ใช้ระยะเวลาส่งมอบงานสั้น ทำให้เราคาดกำไรของบริษัทจะเติบโตได้ถึง 16% เฉลี่ยในปี 60-61 เทียบกับกลุ่มที่โตน้อยกว่า 10% และดีกว่าค่าเฉลี่ยกำไรของบริษัทเองย้อนไปหลัง 5 ปี  คาดปัจจัยหนุนราคาหุ้นระยะสั้นจะมาจาก (1) ปลายปีนี้จะมีข่าวงานรถไฟฟ้า 3 สาย ออกประมูล ซึ่ง SEAFCO มีลุ้นถึง 2 ใน 3 (2) กำไรครึ่งปีหลังปีนี้ที่คาดเติบโตสูง จากผ่านจุดต่ำสุดในไตรมาส 2/59 (3) ข่าวได้งานรถไฟรางคู่ จิระ-ขอนแก่น เฟส 2 เพิ่มจาก CK